पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में विधानसभा चुनाव में तृणमूल कांग्रेस की जीत के बाद राज्य में हो रही कई हिंसक घटनाओं को लेकर बीजेपी के राष्ट्रीय अध्यक्ष जेपी नड्डा के निर्देश के तहत बीजेपी की तरफ से देशव्यापी धरने शुरू करके ममता बनर्जी के खिलाफ मोर्चा खोल दिया गया है।
भाजपा के जिला अध्यक्ष विनय शर्मा के निर्देश पर वार्ड नं. 38 से भाजपा नेता राकेश मंगला सोनी की अगुवाई में भारत माता मंदिर के बाहर नारेबाजी की गई। कोरोना वायरस को लेकर जारी हिदायतों का पालन करते हुए सामाजिक दूरी एवं कुछ कार्यकर्ताओं के साथ ही यह धरना लगाया गया। राकेश मंगला सोनी, गगन नौहरिया, ओबीसी जिला प्रधान धर्मवीर भारती ने हाथों में स्लोगन लेकर ममता सरकार के खिलाफ नारेबाजी करते कहा कि बंगाल में तृणमूल कांग्रेस के कार्यकर्ता और नेता भाजपा पार्टी के कार्यकर्ताओं पर हमला कर रहे हैं, जिसमें कई लोगों की हत्याएं भी की गई हैं।
राज्य में व्यापक पैमाने पर हिंसा देखने को मिली जिसमें कथित तौर पर झड़प और दुकानों को लूटे जाने के दौरान कई बीजेपी कार्यकर्ताओं की मौत हो गई व कई घायल हो गए। केंद्रीय गृह मंत्रालय ने राज्य सरकार से विपक्षी कार्यकर्ताओं पर हमले की घटना में तथ्यात्मक रिपोर्ट भी मांगी है। उन्होंने कहा कि ममता बनर्जी बंगाल में चुनावों में चुप बैठी थी, लेकिन एक बार फिर से मुख्यमंत्री बनने के बाद बंगाल में फिर से तृणमूल कांग्रेस के कार्यकर्ता ममता बनर्जी की शह पर गुंडागर्दी पर उतर आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn